CELEX: 32005D0642
Language: lv
Date: 2004-12-01 00:00:00
Title: 2005/642/EK: Komisijas Lēmums (2004. gada 1. decembris) par valsts atbalstu, ko Grieķija plānoja īstenot, lai samazinātu uzņēmumu peļņas nodokļa likmi ieguldījumiem, kas nav mazāki par 30 miljoniem euro (izziņots ar dokumenta numuru K(2004) 4566)   (Dokuments attiecas uz EEZ)

10.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 234/11
            
         
      KOMISIJAS LĒMUMS
   
   (2004. gada 1. decembris)
   par valsts atbalstu, ko Grieķija plānoja īstenot, lai samazinātu uzņēmumu peļņas nodokļa likmi ieguldījumiem, kas nav mazāki par 30 miljoniem euro
   (izziņots ar dokumenta numuru K(2004) 4566)
   (Autentisks ir tikai teksts grieķu valodā)
   (Dokuments attiecas uz EEZ)
   (2005/642/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 88. panta 2. punktu,
   ņemot vērā Eiropas Ekonomikas zonas līgumu, un jo īpaši tā 62. panta 1. punkta a) apakšpunktu,
   pēc aicinājuma ieinteresētajām pusēm iesniegt savas atsauksmes saskaņā ar minētajiem pantiem (1),
   tā kā:
   I.   PROCEDŪRA
   
               (1)
            
            
               Komisija 2004. gada 3. martā darīja zināmu Grieķijai par tās lēmumu (K(2004) 456 galīgais) uzsākt formālu izmeklēšanas procedūru saistībā ar pasākumu, lai samazinātu uzņēmumu peļņas nodokļa likmi ieguldījumiem, kas nav mazāki par 30 miljoniem euro.
            
         
               (2)
            
            
               Komisijas lēmums uzsākt minēto procedūru tika publicēts Eiropas Savienības Oficiālajā Vēstnesī
                   (2). Komisija uzaicināja visas ieinteresētās puses iesniegt savas atsauksmes par šo pasākumu.
            
         
               (3)
            
            
               Atbilde no Grieķijas iestādēm attiecībā uz uzsākto formālo izmeklēšanas procedūru tika saņemta 2004. gada 13. aprīlī (SG(2004) A/3964), bet pēdējo reizi informāciju tā sniedza 2004. gada 17. augustā (A/36270).
            
         
               (4)
            
            
               Komisija nesaņēma atsauksmes no trešajām personām.
            
         II.   APRAKSTS
   
               (5)
            
            
               Grieķija 2004. gada 15. janvārī pieņēma likumu Nr. 3220/2004 “Par attīstības un sociālās politikas pasākumiem – Nodokļu kontroles objektivitāte un citi noteikumi”, kurš stājās spēkā 2004. gada 30. janvārī ar tā publicēšanu Grieķijas Republikas Oficiālajā Vēstnesī (FEK A 15). Likuma 1. pantā paredzēts, ka uzņēmumi, kas Grieķijā veic ieguldījumus, kas nav mazāki par 30 miljoniem euro, gūst labumu no piemērojamās uzņēmumu peļņas nodokļa likmes samazinājuma no 35 % (parastā uzņēmumu peļņas nodokļa likme) uz 25 % desmit gadu laika posmā.
            
         III.   VĒRTĒŠANA
   
               (6)
            
            
               Likumu, kas bija formālās izmeklēšanas procedūras priekšmets, Grieķija ar atpakaļejošu spēku atcēla ar likuma 3259/2004 22. panta 1. punktu. Likumu 3259/2004 publicēja 2004. gada 4. augustā.
            
         
               (7)
            
            
               Grieķija apstiprināja, ka neviens uzņēmums nav izmantojis likuma 3220/2004 1. pantā paredzētā atvieglojuma priekšrocības.
            
         
               (8)
            
            
               Tā kā pasākums netika īstenots un tagad ir atcelts, pasākuma vērtēšanai un formālajai izmeklēšanas procedūrai saskaņā ar EK dibināšanas līguma 88. panta 2. punktu attiecībā uz šo pasākumu nav priekšmeta,
            
         IR PIEŅĒMUSI ŠĀDU LĒMUMU.
   1. pants
   Formālā izmeklēšanas procedūra, kas uzsākta 2004. gada 3. martā saskaņā ar EK dibināšanas līguma 88. panta 2. punktu par uzņēmumu peļņas nodokļa likmes samazinājumu uzņēmumiem, kas veic ieguldījumus, kas nav mazāki par 30 miljoniem euro, ir slēgta.
   2. pants
   Šis lēmums ir adresēts Grieķijas Republikai.
   
      Briselē, 2004. gada 1. decembrī
      
         
            Komisijas vārdā —
         
         
            Komisijas locekle
         
         Neelie KROES
         
      
   
   
      (1)  OV C 87, 7.4.2004., 10. lpp.
   
      (2)  Salīdz. ar 1. zemsvītras piezīmi.